Denne weekend har jeg heldigvis masser af tid og har ingen planer haft i dag og har heller ingen i morgen. Det nyder jeg fuldt ud, for de næste to weekender kommer til at stå på konkurrence med gymnastikken. Så der bliver run på resten af november. Det er helt sikkert, så nyder lige roen før stormen 😉 Dagens indlæg kommer til at handle om den shoppingtur jeg havde i Field’s med min mor og to af mine søstre tilbage i efterårsferien. Vi er alle RIGTIG glade for Field’s, da det bare er et center med mange flere valgmuligheder end i Helsingør. Derfor har vi gjort det til tradition at tage derind hvert år i efterårsferien. Det er super hyggeligt og jeg nyder altid tiden derinde med min familie. Det kan måske ses ud fra disse billeder.
Vi bruger altid en hel dag derinde og derfor rammer vi også et af de mange spisesteder der er i Field’s. Det er jo ikke shopping det hele…. Eller noget… Normalt har vi holdt os til Sunset, men i år besluttede min søster Cecilie og jeg, at vi simpelthen var nødt til at prøve noget nyt. Derfor spiste vi på en restaurant der hed “The American Restaurant” og det fortrød vi ikke et sekund. Vores burgere var gode, kartoflerne var gode, servicen var god, milkshakes’ne var en drøm og vi gik derfra glade og mætte. I får lige lidt billeder med her: